钦定古今图书集成/明伦汇编/交谊典/第043卷 > 《江夏赠韦南陵冰》前人
## 钦定古今图书集成/明伦汇编/交谊典/第043卷 > 《江夏赠韦南陵冰》前人

“胡骄马惊沙尘起，胡雏饮马天津水。君为张掖近酒
泉，我窜三巴九千里。”天地再新法令宽，夜郎迁客带
霜寒。西忆故人不可见，东风吹梦到长安。宁期此地
忽相遇，惊喜茫如堕烟雾。玉箫金管喧四筵，苦心不
得伸长句。昨日绣衣倾绿樽，病如桃李竟何言。昔骑
天子大宛马，今乘款段诸侯门。赖遇南平豁方寸，复
“兼夫子持清论，有似山开万里云。”“四望青天解人闷。
人闷还心闷，苦辛长苦辛。愁来饮酒二千石，寒灰重
暖生阳春。山翁醉后能骑马，别是风流贤主人。”“头陀
云月多僧气，山水何曾称人意。不然鸣笳按鼓戏沧
流，呼取江南女儿歌櫂讴。”“我且为君槌碎《黄鹤楼》，君
亦为吾倒却《鹦鹉洲》。赤壁争雄如梦”里，且须歌舞宽
离忧。